Russia Ukraine News: यूक्रेन से लौटी मप्र की छात्रा ने सुनाई आपबीती, कहा यूक्रेन के गार्ड्स ने छात्रों को पीटा
यूक्रेन की इवानो नेशनल मेडिकल यूनिवर्सिटी में एमबीबीएस के तीसरे साल की छात्रा श्रुति नायक एअर इंडिया की फ्लाइट से इस सप्ताह की शुरुआत में घर लौटीं।
युद्ध ग्रस्त यूक्रेन से मध्य प्रदेश के गुना जिला की रहने वाली मेडिकल की एक छात्रा जब अपने घर लौटी तो उसने कुछ दिल दहला देने वाले दावे किए। मेडिकल छात्रा ने लिखा यूक्रेन की सेना के जवान वहां से निकलने के दौरान भारतीय छात्रों की पिटाई कर रहे थे। यूक्रेन की इवानो नेशनल मेडिकल यूनिवर्सिटी में एमबीबीएस के तीसरे साल की छात्रा श्रुति नायक एअर इंडिया की फ्लाइट से इस सप्ताह की शुरुआत में घर लौटीं। श्रुति नायक ने पत्रकारों से कहा, ‘‘ यूक्रेन में स्थिति बहुत खराब है।’’ इसके पहले रूस द्वारा यूक्रेन पर आक्रमण शुरु करने के बाद वहां फंसे छात्रों ने यूक्रेन की पश्चिमी सीमाओं तक पहुंचने की कोशिश करने के दौरान एक कथित यूक्रेनी सुरक्षा अधिकारी द्वारा एक छात्र को पीटने का वीडियो कुछ दिनों पहले वायरल हुआ था। इस बारे में पूछे पर नायक ने दावा किया, ‘‘युद्ध क्षेत्र से निकल रहे भारतीय विद्यार्थियों को यूक्रेन के गार्ड परेशान कर रहे हैं, यहां तक कि छात्रों की पिटाई भी कर रहे हैं। मैं बहुत भाग्यशाली हूं कि मैं भारत लौटकर परिवार के सदस्यों से मिली।’’श्रुति नायक ने कहा कि 16 फरवरी को वापसी का टिकट बुक किया था, लेकिन फ्लाइट रद्द हो गयी। उन्होंने बताया कि इसके बाद तीन मार्च के लिए एक टिकट बुक किया था, लेकिन वह उड़ान भी रद्द हो गयी। उन्होंने भारत सरकार को धन्यवाद देते हुए कहा कि उसने 26 फरवरी को रोमानिया पहुंचने के लिए यूक्रेन में एक बस में 400 किलोमीटर की यात्रा की। रोमानिया पहुंचने पर वहां की सरकार ने भारतीय छात्रों के मदद की। इसके बाद वह 27 फरवरी को रोमानिया से एअर इंडिया की एक विशेष उड़ान में सवार होकर उसी दिन शाम को 6.30 बजे नई दिल्ली पहुंचीं। मध्य प्रदेश के मुख्यमंत्री ने बताया कि यूक्रेन में फंसे 180 से अधिक छात्रों ने राज्य सरकार की मुख्यमंत्री हेल्पलाइन से संपर्क किया। चौहान ने सोमवार शाम को कहा कि अब तक मध्य प्रदेश के 29 लोग यूक्रेन से लौटे हैं। भाषा सं दिमोदिमो दिमो संतोष संतोष 0103 1927 भोपाल नननन